Document ID: /roh_data/filtered/fineweb-2-filterrobots_roh.jsonl.gz/61718

En la brev menziunada pretenda la societad agricula Engiadina Bassa ina sort indemnisaziun causa ils donns. La realisaziun da la loipa procura per damain racolta. La conferenza da presidentas e presidents da la Regiun Engiadina Bassa Val Müstair ha però refusà la dumonda e quai unanimamain.
Tenor infurmaziuns dal mainagestiun Rico Kienz n'è la regiun betg la gista adressa per questa problematica.
Sch'i vegn indemnisà, lura ston far quai las vischnancas pertutgadas u las instituziuns che profitan da las loipas
Il president da la societad agricula Engiadina Bassa manegia:
Ils purs profitan dal turissem – ma er il turissem dals purs. Perquai dovri ina collavuraziun
La Regiun Engiadina Bassa Val Müstair ha senz’auter l’encletga per la situaziun e propona da contactar las vischnancas. La societad agricula vegn a decider en ina proxima sesida co proseguir.